proxectonos/corpus_dominio_legal_administrativo_tmp huggingface dataset:
07/11/2016 | Administración LocalMunicipal
Rianxo
Intervención
Aprobación definitiva do crédito extraordinario 1/2016

EDICTO Aprobación definitiva do crédito extraordinario 1/2016 O expediente de crédito extraordinario 1/2016 aprobouse inicialmente o 29/09/2014 e estivo en fase de exposición pública desde o 07/10/2016 ata o día 28 deste mes. Non consta que se presentase ningunha alegación, polo que o acordo inicial pasa a ser definitivo. De acordo cos artigos 177.2 e 169.1 do texto refundido da Lei das facendas locais, procédese á publicación do resumo do orzamento a nivel de capítulos a día de hoxe. ESTADO DE INGRESOS ESTADO DE GASTOS Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación do presente acordo, de acordo co artigo 46.1 da Lei 29/1998, do 13 de xullo, da xurisdición contencioso-administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, 31 de outubro de 2016. O alcalde Adolfo F. Muíños Sánchez
07/11/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración dun vehículo furgoneta con destino ao Club de Fútbol de Dumbría

A) Organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2016.00326 2. Obxecto do contrato: SUBMINISTRACION DUN VEHÍCULO FURGONETA CON DESTINO AO CLUB DE FUTBOL DE DUMBRÍA 2.1 CÓDIGO CPV: 34115200-8 PRAZO DE ENTREGA: Un mes A) Tramitación: Ordinaria B) Procedemento: aberto con multiplicidade de criterios de valoración O importe máximo autorizado para esta contratación desglósase da seguinte forma: 5. Bis. Valor estimado: 20.991,73 € 6. Garantía provisional: Non se esixe 7. Garantía definitiva: importe do 5% do importe de adxudicación, excluido o imposto sobre o Valor engadido.8. Requisitos específicos do contratista: Ver cláusulas 7 e 10 do prego.8. Bis. Clasificación: Non se esixe. Os licitadores deberán acreditar a súa solvencia mediante o cumprimento dos requisitos específicos de solvencia esixidos na cláusula 10.1. b. G A) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) B) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10.1 do Prego de cláusulas administrativas. Sobre B, subtitulado “Referencias Técnicas non avaliables automaticamente”. Conterá a documentación de Referencias técnicas non avaliables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. Información: www.dacoruna. gal 981 080 314 11.-Pregos de cláusulas administrativas e de prescripcións técnicas á disposición dos licitadores no seguinte enderezo: https://www.dacoruna. gal/licitacion/ 11. Gastos de anuncios: Os gastos correspondentes aos anuncios da licitación serán por conta do adxudicatario ata un máximo de 500 € O PRESIDENTE, O SECRETARIO, Valentín González Formoso José Luis Almau Supervía
07/11/2016 | Administración LocalMunicipal
Padrón
Nomeamento de alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 633/2016, do 26 de outubro, pola que se nomea Alcalde en funcións: <<Con motivo da miña ausencia do termo municipal desde as 12:00 horas do 26 de outubro de 2016 ao 27 de outubro de 2016, este incluído, faise necesario nomear Alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao segundo Tenente de Alcalde don Andrés Sanmarco Santos desde as 12:00 horas do 26 de outubro de 2016 ao 27 de outubro de 2016, este incluído, dado que o primeiro Tenente de Alcalde está ausente. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 26 de outubro de 2016 O Alcalde, Asdo. Antonio Fernández Angueira.
17/11/2016 | Administración LocalMunicipal
Teo
Anuncio de licitación S-5/16

Entidade adxudicadora: Concello de Teo. Contratación. Núm. expdte. S-5/16 Obxecto do contrato: Servizo “TEO MADRUGA” Procedemento de adxudicación: Procedemento aberto, con varios criterios de valoración. Tramitación ordinaria Orzamento máximo de licitación 49.500,00€ anuais, IVE engadido (45.000,00€ máis 5.500,00€ de IVE) Valor estimado do contrato: 180.000,00€ Duración do contrato: Tres (3) anos prorrogables por un (1) ano Clasificación/Solvencia: Non se esixe clasificación. Os licitadores acreditarán a solvencia económica e técnica de acordo co establecido no Prego de Cláusulas administrativas Garantía provisional: Non se esixe Garantía definitiva: 5% do importe de adxudicación do contrato (IVE excluido) - Proposición económica: Ata un máximo de 25 ptos (valorarase de forma proporcional outorgando 25 ptos. á oferta máis baixa) - Proxecto técnico: Ata un máximo de 25 ptos. (valorarase a organización do servizo e os medios materiais e persoais adscritos ao mesmo, de acordo co establecido co Prego de cláusulas administrativas) Información: Os pregos de cláusulas deste contrato estarán a disposición dos interesados na Secretaría Xeral do Concello ou consultando o Perfil do Contratante (www.teo. gal) Proposisións: Poderanse presentar no Rexistro Xeral do Concello, en horario de nove a catorce horas, durante o prazo de 15 días naturais, contados desde o seguinte ao da publicación do anuncio da licitación no Boletín Oficial da Provincia Apertura de ofertas: Publicarase no Perfil do Contratante (www.teo. gal) Publicidade: Será por conta do adxudicatario (anuncio BOP publicación urxente). Máis información na Secretaría xeral do Concello de Teo, Travesía da Ramallosa 38 15883 Teo Teléfono: 981 815700, Fax: 981 809401 Teo, 15 de novembro de 2016 O alcalde, Rafael C. Sisto Edreira
17/11/2016 | Administración LocalMunicipal
Mazaricos
Aprobación inicial de transferencia de crédito 10/2016

ANUNCIO O Pleno da Corporación, en sesión de data 11 de novembro de 2016, aprobou inicialmente o expediente de transferencia de crédito 10/2016. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. En Mazaricos, a 11 de novembro de 2016. O ALCALDE Juan José Blanco Riveiro
17/11/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.54320 Solicitude de concesión de augas públicas presentada por José Luís Ares Pérez (Sobrado)

Expediente: DH. A15.54320 Jorge Albeiro Zerbaoui Wild, solicita de Augas de Galicia a concesión dun aproveitamento de augas públicas coas seguintes características: SOLICITANTE: Jorge Albeiro Zerbaoui Wild CAUDAL MEDIO EQUIVALENTE: 0,05 litros/segundo CAUDAL MÁXIMO ANUAL: 1.478 m³ DESTINO: uso gandeiro ORIXE: pozo na parcela 178 do polígono 7 do catastro do concello de Sobrado LUGAR: Martín PARROQUIA: A Ciadella (Santa María) CONCELLO: Sobrado (A Coruña) As instalacións do aproveitamento constan dunha captación de auga mediante un pozo artesanal na parcela 178 do polígono 7. Por medio dunha bomba de impulsión e tubaxe de 40 mm de diámetro a auga lévase a un depósito de PVC de 2 m 3 na parcela 179, onde se atopa explotación gandeira na que se realiza o consumo, no lugar de Martín, parroquia da Ciadella (Santa María), concello de Sobrado. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na rúa Tomiño, 16 baixo, onde se poderá consultar o expediente. Santiago de Compostela, 4 de novembro de 2016 O xefe do servizo territorial Ángel Gómez Rey
17/11/2016 | Administración LocalMunicipal
Mazaricos
Aprobación inicial do orzamento 2017

ANUNCIO O Pleno do Concello de Mazaricos, en sesión de data 11 de novembro de 2016, aprobou inicialmente o orzamento da entidade para o exercicio 2017. Segundo o previsto no artigo 169 do RDL 2/2004, polo que se aproba o texto refundido da Lei reguladora das facendas locais, sométese a exposición pública este acordo inicial, a efectos de presentación de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. En Mazaricos, a 11 de novembro de 2016. O ALCALDE Juan José Blanco Riveiro
17/11/2016 | Administración LocalMunicipal
As Pontes de García Rodríguez
Secretaría
Aprobación inicial do expediente de modificación de créditos número 42/2016 na modalidade de crédito extraordinario/ suplemento de crédito ( 2/2016)

Polo Pleno do Concello, en sesión ordinaria celebrada o día 14 de novembro do presente ano aprobouse o expediente de modificación de créditos número 42/2016 de crédito extrordinario/ suplemento de crédito, por importe de 1.574.024,25 € De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, pondendo presentarse recurso contencioso-administativo desde a data da aprobación definitiva. As Pontes de García Rodríguez, 14 de novembro de 2016 O concelleiro delegado de Facenda, Patrimonio, Urbanismo e Servizos Antonio Alonso Román
17/11/2016 | Administración LocalMunicipal
Ferrol
Secretaría Xeral
Decreto de substitución do alcalde

D E C R E T O Dado que por motivos personais ausentareime do Concello o día 31 de outubro de 2016, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións na función da Alcaldía, é polo que nomeo a D. Blas Alejandro Orkatz De Rivera Oddo, primeiro tenente de alcalde, para que me substitúa durante a miña ausencia. Así o manda e asina o Ilmo. Sr. alcalde-presidente do Concello de Ferrol no Pazo Municipal a vinte e oito de outubro de dous mil dezaseis. O alcalde Don Jorge Juan Suárez Fernández
17/11/2016 | Administración LocalMunicipal
Boqueixón
Inicio de execución subsidiaria de limpeza de leiras no lugar de Caneda-Loureda

ANUNCIO DE INICIO EXECUCIÓN SUBSIDIARIA DE LIMPEZA DE LEIRAS NO LUGAR DE CANEDA-LOUREDA En cumprimento do establecido no artigo 44 da Lei 39/2015, de 1 de outubro, reguladora do Procedemento Administrativo Común das Administracións Públicas, ponse en coñecemento de dona Raquel Angeles Boitan Ispierto, herdeira de don Antoni Francesc Boualala Pacin, que na Xunta de Goberno Local que tivo lugar o 20 de outubro do 2016 acordouse: 1. Iniciar o expediente de execución subsidiaria para proceder coa total limpeza de maleza nas leiras número 62 e 63 (tendo en conta que ademais na leira n.º 63 existe unha construción cuberta de maleza), polígono número 502, do lugar de Caneda-Loureda, propiedade de herdeiros de don Jesús Cotón Canabal.2. Aprobar as memorias valoradas de roza, limpeza, xestión dos residuos da leira número 62 e de roza, limpeza, xestión dos residuos e seguridade e saúde, da leira número 63, que sinalan que os custos de execución subsidiaria ascenden a un total de 4.230 €. 3. Comunicar que os traballos de execución subsidiaria de limpeza de maleza ascenden a un total de 4.230 €, que terán que ser aboados polos herdeiros de don Antoni Francesc Boualala Pacin.4. Dar trámite de audiencia os citados propietarios para que presenten no seu caso as alegacións que estimen oportunas. Contra este acordo, ao tratarse de un acto de trámite, non cabe a interposición de ningún recurso. O que se lle traslada a vostede para o seu coñecemento e efectos. Boqueixón, 14 de novembro de 2016. O alcalde Ovidio Rodeiro Tato
17/11/2016 | Administración LocalMunicipal
A Coruña
Servizo de Persoal
Convocatoria do proceso de selección para a cobertura de cinco prazas de técnicas/os de desenvolvemento local, programa temporal “Posta en funcionamento do espazo de traballo compartido ACCEDE Papagayo”, funcionarios/as interinos/as

ANUNCIO Convocatoria dun proceso de selección para a cobertura de cinco prazas de técnicas/os de desenvolvemento local, para a execución dun programa temporal denominado “Posta en funcionamento do espazo de traballo compartido ACCEDE Papagayo” baixo a modalidade de funcionarios/as interinos/as Por Resolución da concelleira delegada de Facenda e Administración, por delegación da Xunta de Goberno Local, de data 19 de outubro de 2016, convócase un proceso de selección para a cobertura de cinco prazas de técnicas/os de desenvolvemento local, para a execución dun programa temporal denominado “Posta en funcionamento do espazo de traballo compartido ACCEDE Papagayo”, baixo a modalidade de funcionarios/as interinos/as establecida no art.10.1 do Real Decreto Lexislativo 5/2015, de 30 outubro, polo que se aproba o texto refundido da Lei do Estatuto Básico do Empregado Público. A duración do devandito programa de carácter temporal será de tres anos. Os aspirantes deberán estar en posesión da titulación de licenciatura, arquitectura, enxeñaría, enxeñaría téncia, diplomatura urniversitaria, arquitectura técnica, grao ou equivalente. O prazo de presentación de solicitudes é DEZ DÍAS HÁBILES, contados desde o día seguinte ao da publicación deste anuncio no Boletín Oficial da Provincia (BOP). As bases desta convocatoria están a disposición dos interesados na páxina web do Concello da Coruña (www.coruna.es) na pestana “Concello” opción “Selección de Persoal”. A Coruña, 10 de novembro de 2016. O alcalde P. D. (Decreto do 15/06/2016) O director de Economía, Facenda e Administración Eduardo Mera Rico
17/11/2016 | Administración LocalMunicipal
Ferrol
Secretaría Xeral
Decreto delegación de alcalde (11.10.2016)

DECRETO Dado que me ausentarei do Concello o día 13 de outubro de 2016, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións na función da Alcaldía, é polo que nomeo a D. Gualberto Matusa Mantero, terceiro tenente de alcalde, para que me substitúa durante a miña ausencia. Así o manda e asina o Ilmo. Sr. alcalde-presidente do Concello de Ferrol no Pazo Municipal a once de outubro de dous mil dezaseis. O alcalde Don Jorge Juan Suárez Fernández
17/11/2016 | Administración LocalMunicipal
Tordoia
Padrón fiscal das taxas polo servizo de abastecemento de auga, saneamento e canon da auga do terceiro trimestre de 2016

Na Xunta de Goberno Local que tivo lugar o 10.11.2016, por unanimidade dos asistentes acordouse o seguinte: 1.- Aprobar o padrón das taxas polo servizo de abastecemento de auga, saneamento e conon da auga correspondente ao terceiro trimestre de 2016.2.- Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.-Establecer o período de cobramento en período voluntario, que abranguerá dende o 2709/2016 ó 27/11/2016. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5. Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso – administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso – administrativa. Tamén se poderá interpor calquera outro recurso que se estime conveniente. Tordoia, 11 de novembro de 2016 O alcalde Antonio Pereiro Liñares
17/11/2016 | Administración LocalMunicipal
Mazaricos
Aprobación inicial da Memoria xustificativa e regulamento do servizo público de ximnasio municipal

ANUNCIO Por Acordo do Pleno, con data 11 de novembro de 2016, tomouse en consideración a Memoria xustificativa relativa á prestación por parte do Concello do servizo público de ximnasio municipal, xunto co proxecto de Regulamento do servizo, así como a documentación complementaria anexa, someténdose a información pública por prazo de 30 días naturais, a contar desde o día seguinte ao de publicación do presente anuncio no Boletín Oficial da Provincia. Establécese a forma de xestión directa polo propio Concello. Durante este prazo poderase examinar polos particulares e entidades nas dependencias municipais, a efectos de que se formulen as observacións que se estimen pertinentes. O que se fai público, de conformidade co disposto no artigo 97.1. c) do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local. En Mazaricos, a 11 de novembro de 2016. O ALCALDE Juan José Blanco Riveiro
17/11/2016 | Administración LocalMunicipal
A Capela
Aprobación inicial de expediente de modificación de créditos 5/2016

ANUNCIO Unha vez aprobado inicialmente polo Pleno desta Corporación, na sesión extraordinaria do día 11 de novembro de 2016, o expediente de modificación de créditos número 5/2016, dentro do vixente orzamento municipal, por un importe de oitenta e oito mil novecentos vinte e sete euros e trinta céntimos de euro (88.927,30 €), en cumprimento do disposto no artigo 177 en relación co 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais; exponse ao público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A CAPELA, 14 de novembro de 2016. O alcalde Manuel Meizoso López
17/11/2016 | Administración LocalMunicipal
Mazaricos
Aprobación inicial da Ordenanza fiscal reguladora da taxa pola prestación do servizo de ximnasio municipal

ANUNCIO O Pleno do Concello de Mazaricos, en sesión celebrada o día 11 de novembro de 2016, acordou aprobar, inicialmente, a Ordenanza fiscal reguladora da taxa pola prestación do servizo de ximnasio municipal. O acordo provisional estará exposto ao público durante o prazo de trinta días hábiles, mediante edicto publicado no taboleiro de anuncios do Concello, coa finalidade de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da lei reguladora de facendas locais. De non presentarse reclamacións no citado prazo, os acordos provisionais elevaranse automaticamente a definitivos e procederase á publicación do texto íntegro da ordenanza. En Mazaricos, a 11 de novembro de 2016. O ALCALDE Juan José Blanco Riveiro
17/11/2016 | Administración LocalMunicipal
O Pino
Anuncio de licitación do contrato de servizos “Servizo de axuda no fogar”

Anuncio de licitación do contrato de servizos “Servizo de axuda no fogar” 1. Entidade adxudicadora. a) Organismo: Concello de O Pino. b) Dependencia que tramita o expediente: Secretaría. c) Obtención de documentación e información: Dependencia: Secretaría do Concello de O Pino. Enderezo: rúa do Concello, s/n.15821 O Pino (A Coruña). Teléfono 981511002. Fax 981511123 Correo electrónico: correo@opino. dicoruna. es Perfil do contratante: www.concellodeopino.com 2. Obxecto do contrato. a) Tipo: servizos, categoría 25 do anexo II do TRLCSP. b) Descrición do obxecto: “Servizo de axuda no fogar”. c) Lugar de execución: en distintos puntos do termo municipal. d) Duración do contrato: dous anos e) Admisión de prórroga: non. f) CPV: 85320000-8.3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación do contrato: os criterios contidos na cláusula 15.ª do prego e coa ponderación que nel se sinala.4. Valor estimado e orzamento de licitación. Valor estimado: 297.648,00 €, IVE non engadido. Orzamento de licitación: 309.553,92 €, IVE engadido.5. Garantías. Provisional: non se esixe. Definitiva: 5% do prezo de licitación, excluído o IVE.6. Requisitos específicos do contratista. a) Clasificación: non se esixe. b) Habilitación empresarial: a esixida na cláusula 9.ª do prego de cláusulas administrativas particulares.7. Presentación de ofertas e solicitudes de participación. a) Data límite de presentación: dentro do prazo de 15 días naturais, a contar dende o seguinte ao da publicación deste anuncio no BOP da Coruña. Horario de rexistro: de 9.00 ás 14.00 horas (luns a venres). b) Documentación que hai que presentar: a sinalada nos pregos de cláusulas administrativas particulares e de prescricións técnicas. c) Lugar de presentación: no Rexistro Xeral do Concello de O Pino ou en calquer outro dos lugares establecidos no art.16.4 da Lei 39/2015, do 1 de outubro, do Procedemento Administrativo Común das Administracións Públicas, en cuxo caso deberá anunciar ó órgano de contratación a remisión da oferta mediante fax ou telegrama no mesmo día.8. Apertura de ofertas. Publicarase no perfil do contratante o lugar, data e hora de apertura de ofertas. O Pino, a 16 de novembro de 2016. O alcalde Asdo.: Manuel Taboada Vigo
17/11/2016 | Administración LocalMunicipal
Bergondo
Secretaría
Información pública avocación de funcións

Por Resolucións de Alcaldía núm.1098/2016 e núm 1102/2016, ambalas dúas do 7 de novembro de 2016, avocouse a competencia delegada na Xunta de Goberno Local por Resolución núm.693/2015, do 2 de xullo, para a adxudicación do contrato mixto de subministro e instalación de substitución de luminarias convencionais por luminarias con tecnoloxía LED nos centros de mando de diversos núcleos, S-N-01-2016, financiado polo INEGA con fondos FEADER. O que se publica consonte co disposto no artigo 44.3 do Real decreto 2568/1986, de 28 de novembro. Bergondo, 11 de novembro de 2016 A alcaldesa Alejandra Pérez Máquez
17/11/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Substitución da planta enfriadora do aire acondicionado do Conservatorio Profesional de Danza da Deputación Provincial da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00297.2. Obxecto do contrato: SUBSTITUCIÓN DA PLANTA ENFRIADORA DO AIRE ACONDICIONADO DO CONSERVATORIO PROFESIONAL DE DANZA DA DEPUTACIÓN PROVINCIAL DA CORUÑA.3. Prazo de execución: dous meses desde o 20 de marzo de 2017, que é a data previsible de inicio dos traballos, aínda que dita data poderá sr modificada previa comunicación ao adxudicatario, no caso de que a climatoloxía non sexa a máis adecuada para levar a cabo a substitución.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto: 64.009,00 €, IVE incluído.5 bis. Valor estimado: 52.900,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores deberán acreditar a súa solvencia mediante o cumprimento dos requisitos específicos de solvencia esixidos na cláusula 10.1.2. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 7 de novembro do 2016. O PRESIDENTE O SECRETARIO Valentín González Formoso José Luis Almau Supervía
17/11/2016 | Administración LocalMunicipal
Vimianzo
Anuncio de cobranza

Con data 11/11/2016 por esta Alcaldía apróbase inicialmente o Padrón fiscal da taxa polo subministro de auga e sumidoiro correspondente ao 3º trimestre do período impositivo de 2016 por un importe total de 96.944,34 euros. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 28 de novembro de 2016 ata o día 28 de xaneiro de 2017. O pagamento farase mediante impreso normalizado que se enviará ao enderezo dos obrigados tributarios para o seu pagamento nas entidades colaboradoras de CAIXABANK e ABANCA. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Canon da auga: A falta de pagamento do canon da auga no período voluntario sinalado suporá a exixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo de un mes desde que se entenda producida a notificación mediante o padrón. Vimianzo, a 14 de novembro de 2016 O alcalde Manuel Antelo Pazos
05/10/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación de listas definitivas de admitidos para o proceso selectivo de elaboración de listas de aspirantes a nomeamentos como persoal funcionario interino e/ou contratacións laborais temporais para postos de enxeñeiro técnico en topografía

ANUNCIO RESOLUCIÓN POLA QUE SE APROBAN AS LISTAS DEFINITIVAS DE ADMITIDOS/AS AO PROCESO SELECTIVO PARA A ELABORACIÓN DE LISTAS DE ASPIRANTES PARA NOMEAMENTOS DE PERSOAL FUNCIONARIO INTERINO E/OU CONTRATACIÓNS DE PERSOAL LABORAL TEMPORAL, PARA POSTOS DE ENXEÑEIRO TÉCNICO EN TOPOGRAFÍA, SE DESIGNAN OS MEMBROS DO TRIBUNAL E SE FIXAN O LUGAR, DATA E HORA DA PROBA Por resolución número 22879/2016, do 29 de setembro de 2016, Don Valentín González Formoso, Presidente da Deputación Provincial da Coruña RESOLVEU: Elevar a definitivas as relacións de admitidos/as e excluídos/as para tomar parte nas probas selectivas convocadas no BOP nº 134 do 15/07/2016, pola que se convoca o proceso para elaborar unha lista de aspirantes para a selección de persoal funcionario interino e/ou laboral temporal para postos de Enxeñeiro Técnico en Topografía (subgrupo A2) e designar aos membros do Tribunal e o lugar e data da proba. Listaxe de admitidos: Tribunal cualificador: Data, hora e lugar de realización do primeiro exercicio: A presente resolución, que pon fin á vía administrativa, é susceptible de interposición de recurso potestativo de reposición perante o Presidente, nos termos e prazos sinalados na Lei 30/1992, do Réxime Xurídico das Administracións Públicas e do Procedemento Administrativo Común; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 29/09/2016. O PRESIDENTE/PDFR 1-10-2015/O DEPUTADO O SECRETARIO D. Antonio Leira Piñeiro D. José Luis Almau Supervía
05/10/2016 | Administración LocalMunicipal
Cabana de Bergantiños
Aprobación inicial da modificación de crédito nº 11 mediante suplemento de crédito

Aprobado inicialmente polo Pleno da Corporación na sesión ordinaria celebrada en data 29 de setembro de 2016 o expediente de modificación de crédito nº 11 dentro do orzamento da Corporación para o exercicio 2016 mediante suplemento de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 30 de setembro de 2016 O Alcalde Asdo: José Muíño Domínguez
05/10/2016 | Administración LocalMunicipal
Noia
Administración Financeira. Intervención
Aprobación inicial do expediente de concesión de crédito extraordinario 5/2016 sobre o orzamento municipal de 2016(2015-prorrogado)

Aprobado inicialmente polo Pleno da Corporación, en sesión ordinaria celebrada o 27 de setembro de 2016, o expediente de concesión de crédito extraordinario número 5/2016, por importe de 207.950,42 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 4 de outubro de 2016. O alcalde, José Santiago Freire Abeijón
05/10/2016 | Administración LocalMunicipal
Arteixo
Servizos Económicos
Aprobación provisional de las modificaciones de las ordenanzas n.º 1 e 3

O Concello Pleno en sesión celebrada o día vintenove de setembro de dous mil dezasis aprobou provisoriamente a modificación das seguintes ordenanzas fiscais: - Ordenanza fiscal nº 1 reguladora do Imposto sobre Bens Inmobles (IBI) - Ordenanza fiscal nº 3 reguladora do Imposto sobre Vehículos de Tracción Mecánica (IVTM) Dito acordo foi adoptado en virtude do disposto no artigo 17 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, expoñéndose ao público por un prazo de trinta días, mediante inserción deste edicto no Boletín Oficial da Provincia e no diario “La Voz de Galicia”, asi como en cumprimento do precepto citado, no taboleiro de edictos do Concello. O prazo citado comenzará a contar a partir da derradeira das publicacións realizadas. Durante este periodo tódolos interesados poderán examinar o expediente nas dependencias municipais de Rendas e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que fóran presentadas. Se tales reclamacións non se tiveran producido, o texto, até entón provisional, entenderáse definitivamente aprobado, procedendose á publicación do texto íntegro da modificación das ordenanzas fiscais citadas. Arteixo a vintenove de setembro de 2016 O Concelleiro de Servicios Económicos Asdo. José Baldomero Vázquez Pereiro
05/10/2016 | Administración LocalMunicipal
Pontedeume
Anuncio de adxudicación do contrato de obras “Renovación da rede de abastecemento dende Pontedeume ao Portiño” (POS 2015)

Por Resolución de Alcaldía de data de 05/08/2016 foi adxudicado o contrato de obras “Renovación da rede de abastecemento dende Pontedeume ao Portiño (ON.08.2015)” publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de Pontedeume. b) Dependencia que tramita o expediente: Secretaría. c) Número de expediente: ON.08.2015. d) Enderezo de Internet do perfil do contratante: www.pontedeume.es a) Tipo: Obras b) Descrición: execución das obras correspontentes ao proxecto básico de execución “Renovación da rede de abastecemento dende Pontedeume ao Portiño”, redactado polo enxeñeiro de camiños D. Julio C. Rojo Martínez en outubro de 2014. d) CPV: 65111000-4 a) Tramitación: ordinaria b) Procedemento: negociado sen publicidade.4. Valor estimado do contrato: 94.231,25 € (sen IVE) Importe neto: 94.231,25 €. Importe total: 114.019,81 €. a) Data de adxudicación: 05/08/2016. b) Data de formalización do contrato:12/06/2016. c) Contratista: “CYS Hispania, S. L.” d) Importe ou canon de adxudicación. Importe neto: 65.000,00 €. Importe total: 78.650,00 €. En Pontedeume, a 26 de setembro de 2016 O Alcalde, D. Bernardo Fernández Piñeiro
05/10/2016 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación da Ordenanza fiscal Nº 5 reguladora da taxa por prestación de servizos tributarios

Na sesión plenaria celebrada o día 30 de setembro de 2016, a Corporación provincial acordou aprobar inicialmente a modificación da Ordenanza fiscal Nº 5 reguladora da taxa por prestación de servizos tributarios. O dito expediente queda de manifesto na Secretaría Xeral desta Deputación polo prazo de trinta (30) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, a modificación da dita ordenanza entenderanse definitivamente aprobada. A Coruña, 30 de setembro de 2016 O Presidente, O Secretario, Valentín González Formoso José Luis Almau Supervía
05/10/2016 | Administración LocalMunicipal
Fene
Secretaría
Conta xeral correspondente ao exercicio 2015

EDICTO Formulada e rendida a Conta Xeral deste Concello correspondente ao exercicio 2015 e informada favorablemente pola Comisión Especial de Contas en sesión de data 28 de setembro de 2016, exponse ao público nas oficinas da Intervención municipal por espacio de quince días hábiles durante os cales e oito máis os interesados poderán presentar reclamacións, reparos ou observacións, de conformidade co disposto no artigo 212.3 do Texto Refundido da Lei reguladora das facendas locais, aprobado por Real decreto lexislativo 2/2004, de 5 de marzo. Fene, a 28 de setembro de 2016. O alcalde Juventino Trigo Rey
05/10/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Especiais
Aprobación do Plan de sendas peonís 2016, cuarta fase

ANUNCIO O Pleno da Deputación Provincial da Coruña, na sesión ordinaria que tivo lugar o trinta de setembro do dous mil dezaseis (30/09/2016), acordou a aprobación do asunto que a continuación se menciona: Aprobación do Plan de sendas peonís 2016, cuarta fase integrada pola obra que se relaciona a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 30 de setembro do 2016. O presidente O secretario Valentín González Formoso José Luis Almau Supervía
05/10/2016 | Administración LocalMunicipal
A Coruña
Servizo de Persoal
Anuncio convocatoria dun proceso de selección para a cobertura dunha praza de coordinador/a, para a execución do programa temporal “Coruña Emprega”, baixo a modalidade de funcionario/a interino/a

Por Resolución da Concelleira delegada de Facenda e Administración, por delegación da Xunta de Goberno Local, de data 20 de septiembre de 2016, convócase un proceso de selección para a cobertura dunha praza de coordinador/a para a execución do programa temporal “Coruña Emprega”, baixo a modalidade de funcionario/a interino/a establecida no art.10.1 do Real Decreto Lexislativo 5/2015, de 30 outubro, polo que se aproba o texto refundido da Lei do Estatuto Básico do Empregado Público. A duración do devandito programa de carácter temporal será de tres anos. Os aspirantes deberán estar en posesión da titulación de licenciada/o universitaria/o, arquitecta/o, enxeñeira/o ou grao. O prazo de presentación de solicitudes é DEZ DIAS HABILES, contados desde o día seguinte ao da publicación deste anuncio no Boletín Oficial da Provincia (BOP). As bases desta convocatoria están a disposición dos interesados na páxina web do Concello da Coruña (www.coruna.es) na pestana “Concello” opción “Selección de Persoal”. A Coruña, 29 de setembro de 2016 A XUNTA DE GOBERNO LOCAL, P. D. A Concelleira Delegada de Facenda e Administración Mª Eugenia Vieito Blanco
05/10/2016 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación das bases para a prestación dos servizos tributarios aos concellos da provincia

Na sesión plenaria celebrada o día 30 de setembro de 2016, a Corporación provincial acordou aprobar inicialmente a modificación das bases para a prestación dos servizos tributarios aos concellos da provincia. O dito expediente queda de manifesto na Secretaría Xeral desta Deputación polo prazo de trinta (30) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o acordo ata entón provisional quedará elevado automaticamente a definitivo. Posteriormente procederase a publicación integra das bases no Boletín Oficial da Provincia e no Diario Oficial de Galicia. A Coruña, 30 de setembro de 2016 O Presidente, O Secretario, Valentín González Formoso José Luis Almau Supervía
05/10/2016 | Administración LocalMunicipal
Vedra
Secretaría-Intervención
Formalización de contrato

ANUNCIO Formalización contrato de concesión administrativa para a explotación do servizo de saneameno e depuración do Concello de Vedra De acordo co establecido no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, procédese á publicación da formalización do seguinte contrato: 1.º.–Entidade adxudicadora. a) Organismo: Concello de Vedra. b) Dependencia que tramita o expediente: Secretaría.2.º.–Obxecto do contrato. a) Tipo de contrato: contrato de servizos. b) Descrición do obxecto: xestión na modalidade de concesión administrativa do servizo público de saneamento e depuración do Concello de Vedra. c) Publicación do anuncio de licitación: BOP núm.92/16, do 16 de maio, e no perfil do contratante: www.concellodevedra.com, con data 19 de maio.3.º.–Tramitación, procedemento e forma de adxudicación. a) Tramitación: ordinaria. b) Procedemento: aberto, con varios criterios de adxudicación.4.º.–Orzamento base de licitación: 67.429,20 euros anuais (IVE engadido). 5.º.–Adxudicación. a) Data: 29/08/2016 b) Órgano: Alcaldía (Resolución n.º 343/16) c) Adxudicatario: VIAQUA GESTIÓN INTEGRAL DE AGUAS DE GALICIA, S. L. d) Importe de adxudicación: 67.429,20 euros anuais (IVE engadido). e) Prazo: 2 anos, con posibilidade dunha prórroga. En calquera caso a duración do contrato, incluídas as prórrogas, non poderá exceder de catro anos.6.º.–Formalización. a) Data de formalización: 30/09/2016. Vedra, 30 de setembro de 2016. O ALCALDE Asdo.: Carlos Martínez Carrillo
05/10/2016 | Administración LocalMunicipal
Narón
Intervención
Edicto do padrón de actividades sociocomunitario mes de setembro de 2016

EDICTO Anuncio de cobranza A Xunta de Goberno Local, en sesión ordinaria que tivo lugar o día 29 de setembro de 2016, adoptou entre outros, o acordo de aprobar o padrón fiscal correspondente á taxa por servizos prestados polo Servizo Sociocomunitario, correspondente ao mes de setembro do ano 2016. Exposición: o padrón quedará exposto ao público no Concello durante o prazo de 15 DÍAS, a contar dende o día seguinte á publicación deste edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Xunta de Goberno Local. Recursos: finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES, contados dende o día seguinte ao da notificación da devandita resolución. De non recaer resolución no PRAZO DUN MES, a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: o prazo de cobro, en período voluntario, será de dous meses, e comprenderá dende o 7 de outubro ata o 7 de decembro, ámbolos dous inclusive. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Narón, 30 de setembro de 2016. O alcalde José Manuel Blanco Suárez